### **Jäsenkirje kesäkuu 2023**

Hei jäsenemme!

Nyt ollaan jo kesäkuussa! Yhdistyksen säännöllinen kerhotoiminta on tauolla ja jatkuu taas syksyllä. Tässä kesäkuun kirjeessä kerrotaankin tulevan toimintakauden eli syksyn 2023 - kevään 2024 toiminnasta. Kirjeen liitteenä on tuttuun tapaan kerhotoiminnan kooste, josta löydät myös kerhojen kuvaukset. Luethan kerholiitteen huolellisesti, sillä jonkin verran toimintaan on tullut muutoksia esim. Estottomat –toiminnassa on tiedossa muutoksia sekä ryhmien että paikan suhteen.

Ja sitten tärkeää kerhotietoa: Kerhoihin ilmoittautuminen aukeaa 7.8. Ilmoittautumislinkki tulee yhdistyksen kotisivuille Kerhot -välilehdelle, jossa on myös muuta tärkeää lisätietoa kerhoista. **HUOM!** Kaikkiin kerhoihin tulee ilmoittautua uudelleen eli vanhana kerholaisena ei ole mahdollista jatkaa. Näin varmistamme, että jokaisella on yhtäläinen mahdollisuus päästä mukaan toimintaan. Kerhopaikat täytetään ilmoittautumisjärjestyksessä eli kannattaa olla nopea. 😊 Kerhopaikat vahvistetaan viikolla 34.

**HUOM!** Kerhoihin tulee AINA ilmoittautua sähköisellä lomakkeella myös kokeilukerralle, eikä kerhoihin voi ilmoittautua paikan päällä. Jos et halua jatkaa kokeilukerran jälkeen, ilmoita siitä toimistolle heti kokeilukerran jälkeen.

Muistathan pitää yhteystietosi ajan tasalla, jotta saat uuden kerhokalenterin ja ilmoittautumisohjeet ajoissa tiedoksi. Jos yhteystiedoissasi on korjattavaa, ole yhteydessä toimistollemme.

### Toimintaa ja tapahtumia – kesä ja syksy 2023

* **Oketuki Olkkari** tiistaisin klo 12.30-14.00 Kumppanuuskeskuksen Kahvilassa 22.8., 19.9., 17.10., 21.11. sekä 12.12.
* **Elojamit** järjestetään Nuijamiesten lavalla to 24.8. klo 14–18. Esiintyjä Valentin ja Afrikan tähti. Karaoke, kettinginheittoa, maksullinen ravintola. Liput 10€.
* **Nuokkarit** alkavat syksyllä! Nuorten kerho (13-20- vuotiaat) Lämsänjärven leirikeskuksessa tiistaisin klo 17.30-19.00. Syksyn päivät: 29.8., 26.9., 24.10. ja 7.11. Järjestäjä seurakunta.
* Odotettu **salibandytapahtuma** **Marrasturnaus** Haukiputaan Jatulissa pe 17.11. Lisätietoja turnauksesta tulee syksyn aikana, seuraa tiedotustamme.
* Muistathan **tapahtumakalenterimme**? Sieltä löydät monia mukavia tapahtumia. Kurkkaa lisää kotisivuiltamme <https://www.oketuki.fi/toiminta/tapahtumakalenteri>.
* Tarvitsetko **digiopastusta**? Ole yhteydessä **Verkko haltuun -hankkeen** Kaisa – tai Sirpa- ohjaajaan. Yhteystiedot yhdistyksen kotisivuilta. Kuukausittain hanke järjestää avoimen digikahvilan Kumppanuuskeskuksella. Jos sinulla on aikuisten kehitysvammaisten ryhmätoimintaa esim. asumis-tai päivätoimintayksikössä, niin voit kutsua hankkeen digiparkkitoiminnan paikan päälle.
* POPOKE järjestää **kesäkisat** la 19.08.2023 klo 10.00 alkaen. Lisätietoja <https://www.oketuki.fi/Tapahtumat/Oulussa-tapahtuu/> sekä popokesihteeri@gmail.com
* **Tokkaleirit -** Pikku -syötteellä: Kesäleiri 21.-23.7.2023 TÄYNNÄ! Syksyn leiri 29.9.-1.10.2023, ilmoittaudu 31.8.2023 mennessä ja talven leiri 24.-26.11.2023, ilmoittaudu 31.10.2023 mennessä. Lisätietoja Erin Melán, nuorisotyön koordinaattori p. 041 795 1367. [erin.melan@pikkusyote.fi](mailto:erin.melan@pikkusyote.fi)
* **Kipponit -ponipihan satumetsäretki** perhetapahtuma lauantaina 2.9. klo 12–14 Lisätietoja perhetapahtumasta syksyn aikana.
* **Kehitysvammaisten Tukiliiton** toimintaa:
  + [Tukiliiton toimintakalenteriin](https://www.tukiliitto.fi/toiminta/tapahtumat/) on koottu tapahtumia ja toimintaa – käy kurkkaamassa!

### Ajankohtaisia toimistolta

Toimistolla tehdään tällä hetkellä suunnitelmia syksyn toiminnan ja tapahtumien suhteen. Tiiviin kevään jälkeen yhdistyksen väki keskittää lomiaan pääosin heinäkuulle ja heinäkuun lopulla toimisto on kokonaan kiinni ajalla 13-28.7.

* Yhdistyksen kotisivut löytyvät osoitteesta [www.oketuki.fi](https://www.oketuki.fi/). Löydät sieltä ajankohtaset tiedotteet ja Oulussa tapahtuu -sivun, jonne kootaan alueen muiden toimijoiden tapahtumia ja toimintaa.
* Haluatko toimia vapaaehtoisena? Yhdistyksen kautta on mahdollista tehdä erilaisia vapaaehtoistehtäviä, mm. kerhoissa ja tapahtumissa. Ole yhteydessä. 😊

### Ajankohtaista yhdistyksen edunvalvonta –ja vaikuttamistyöstä

* Yhdistyksen **edunvalvonta- ja vaikuttamistoimikunta** aloitti tänä vuonna uudella kokoonpanolla. Toimikuntaa johtaa Maija Pelkonen ja jäseninä ovat Merja Halonen, Satu Joensuu, Sirpa Lukka, Suvi Tarvas ja Sinikka Vuoti. Toimikunta on kokoontunut kuluvan kevään aikana kaksi kertaa. Kokouksissa on käsitelty yhdistyksen tietoon tulleita ongelmia kehitysvammapalvelujen saatavuudesta. Huhtikuussa järjestettiin Teams-kokous Pohteen johtavien viranhaltijoiden kanssa. Kokouksessa oli asioina mm. päivä- ja työtoimintapalvelujen tilanne sekä Pohteen ja yhdistyksen yhteistyö. Toukokuussa järjestettiin 29.5.2023 jäsenillan teemalla Paperit kuntoon! OTT, VT Anja Karvonen-Kälkäjä piti hyvän luennon edunvalvonta valtakirjan, testamentin, hoitotahdon ja hoivatahdon tekemisestä. Kesäkuun alkupäivinä toimikunta lähetti Pohteen vammaispalvelujohtajalle kannanoton, jossa ilmaistiin huoli kehitysvammaisten henkilöiden päivä- ja työtoiminnan riittämättömyydestä ja supistamisesta.

Tarkoituksena on, että edunvalvontaa ja vaikuttamista koskevista ajankohtaisista asioista tiedotetaan jatkossa yhdistyksen kotisivuilla. Voit olla edunvalvonnan asioissa yhteydessä toimikunnan pj Maijaan (maija.pelkonen@gmail.com) tai toimistollemme.

Toimistomme yhteystiedot ovat:

Annemari Eskola, toiminnanjohtaja. Puh. 040 163 2282, s-posti [annemari.eskola@oketuki.fi](mailto:annemari.eskola@oketuki.fi)

Minna Lintulahti, puheenjohtaja. Puh. 040 544 8669, s-posti [minna.lintulahti@oketuki.fi](mailto:minna.lintulahti@oketuki.fi)

Jenni Warsell, yhdistystyöntekijä. Puh. 045 315 1870, s-posti [toimisto@oketuki.fi](mailto:toimisto@oketuki.fi)

Kesäterveisin,

**Minna Lintulahti**

**Annemari Eskola**

**Jenni Warsell**